Deloitte | Sajtóközlemények | A Magyar Telekom nyerte idén a Deloitte Zöld Béka Díját
Szakértőink szerint
Regisztrálás A Magyar Telekom nyerte idén a Deloitte Zöld Béka Díját
Budapest, 2012. december 3. – A Deloitte Zrt. idén is kiosztotta a legjobb fenntarthatósági jelentésért járó Zöld Béka Díjat, amelyért ezúttal a közép-európai régió hét országából összesen 36 közepes- és nagyvállalat szállt versenybe. A legszínvonalasabb jelentés a szakmai zsűri szerint a Magyar Telekom-é volt idén, második és harmadik helyen a MOL Nyrt, illetve a cseh New World Resources jelentése végzett.
Reiniger Róbert, a Deloitte Zrt. Környezetvédelmi tanácsadás üzletágának igazgatója elmondta: A magyar, cseh és litván szakemberek alkotta zsűri értékelése alapján 2012-ben a Magyar Telekom nyerte a Deloitte Közép-európai Fenntarthatósági Jelentés Díját, népszerű nevén a Zöld Béka Díjat. Az első helyért minden eddiginél kiélezettebb volt a verseny, egyértelmű tendencia, hogy egyre több a kiváló tartalmú és minőségű jelentés. A zsűri többségének döntése szerint a Magyar Telekom pályázata kiegyensúlyozottan jó minőségével, minden szempont szerint kiváló tartalmával és színvonalával nyerte el az első helyet. Az idei elbírálás során a zsűri a hitelességre és az összehasonlíthatóságra fektette a legnagyobb hangsúlyt. Nagyobb eséllyel indultak ezért a külső fél által hitelesített jelentések, valamint azon pályázatok, amelyek a nem pénzügyi teljesítményüket összehasonlíthatóan, kontextusba helyezve mutatták be. A Zöld Béka Díj több mint tíz évvel ezelőtti alapítása óta a vállalatok jelentési gyakorlatában számos lényeges változás ment végbe, ezekhez igazodva a jelentések értékelési szempontrendszere immár évek óta a régió legtöbb vállalata által irányadónak tekintett Global Reporting Initiative (GRI) jelentéstételi irányelven alapul. Az egy évtizeddel ezelőtt irányadó környezetvédelmi jelentések helyett ma már a legjobb fenntarthatósági jelentések között hirdet győztest a Deloitte.
Jancsár Gergely, a Deloitte Zrt. Környezetvédelmi tanácsadás üzletágának menedzsere közölte: Idén Csehországból, Észtországból, Horvátországból, Lettországból, Szerbiából, Szlovákiábólés Magyarországról érkeztek jelentések. Hazánk továbbra is kiemelkedik a mezőnyből a pályázatot benyújtó vállalatok számát (19 darab) és a pályázatok minőségét tekintve, amelyek között egyre több a hitelesített jelentés.
Örömteli, hogy idén is feltűntek új indulók a mezőnyben, fontos eredmény továbbá, hogy a nagyvállalatok mellett számos kisebb vállalat is igyekezett megmutatni, hogy működése során fontosnak tartja az üzleti fenntarthatóságot. Magyarországon a jelentéstételi gyakorlat fejlettnek mondható, és folyamatos fejlődés jellemző a régió többi országára is. Bizonyos területeken mégis szükség lehet további fejlődésre: a pályázók egy részepéldául a tapasztalatok szerint továbbra sem fordít kellő figyelmet fenntarthatósági teljesítményének iparágon belüli és szélesebb körű összehasonlíthatóságára.
Christopher Mattheisen a Magyar Telekom elnök-vezérigazgatója elmondta: „Számunkra rendkívül örömteli ennek a rangos elismerésnek az elnyerése. A Zöld Béka díj is bizonyítja, hogy sikeresen haladunk kitűzött céljaink felé, hiszen évről évre javítunk vállalatunk amúgy is kiemelkedően jó fenntarthatósági megítélésén. 2002 óta Csoport-szinten koordináljuk környezetvédelmi tevékenységünket, és immáron hetedik éve rendelkezünk fenntarthatósági stratégiával. A 2011-2015-ös időszakra vonatkozó stratégiai fő célkitűzésünk, hogy a fenntarthatóság a Magyar Telekom identitásának részévé váljon, ezzel is versenyelőnyt biztosítva a vállalat számára hosszú távon. Ehhez elengedhetetlen hitelességünk megőrzése, aminek egyik kiváló eszköze a fenntarthatósági jelentés, hiszen ebben tételesen és összehasonlíthatóan, évről évre nyomon követhetőek az egyes tényezőink, hatásaink.”
A díjat Juhos Janka, a Moholy-Nagy Művészeti Egyetem 2. éves Tárgyalkotás szakos MA hallgatója tervezte és készítette. A díj vastag, préselt papír rétegekből létrehozott plasztikus kompozíció, amely egy levelek között megbújó levelibékát ábrázol natúr bükkfa keretben.
A bírálati szempontokról
A Deloitte fenntarthatósági versenyére Közép-Európa bármely országában működő valamennyi vállalat benyújthatta pályázatát, függetlenül az üzleti szektortól, amelyben tevékenykedik, vagy a foglalkoztatottak számától. A jelentések értékelését a Deloitte magyar, cseh és litván szakértőiből álló nemzetközi bíráló bizottság végezte, az értékelési szempontrendszer alapja a nemzetközi GRI (Global Reporting Initative) jelentéstételi irányelv.
Bemutatkoznak a Deloitte szakértői:
Reiniger Róbert, igazgató
A Környezetvédelmi tanácsadás üzletág vezetője
Reiniger Róbert a Deloitte hazai piacon úttörő, Környezetvédelmi tanácsadás üzletágának igazgatója, nagyprojektek környezetvédelmi vonatkozásainak előkészítéséért és felügyeletéért, továbbá önálló környezetvédelmi projektek megvalósításáért felelős szakértője. Irányításával a Deloitte az elmúlt időszakban több száz környezeti hatásvizsgálatot, környezeti átvilágítást, állapot-értékelést, teljesítményértékelést, kármentesítési tervet készített.
Reiniger Róbert szakterületéhez tartozó főbb témakörök: Környezetvédelmi állapotfelmérések, felülvizsgálatok, teljesítményértékelés, auditálás
Környezeti hatásvizsgálatok és egységes környezethasználati engedélyezési dokumentációk
Vállalati környezeti / fenntarthatósági jelentések
Környezetvédelmi kézikönyvek
Környezetvédelmi információs rendszerek
Teljes körű környezetvédelmi kockázatfelmérés Üvegház hatású gázok kibocsátásának csökkentése, emisszió kereskedelem
Üvegház hatású gázok kibocsátásáról szóló vállalati éves jelentések hitelesítése
Környezetvédelmet (és közlekedési infrastruktúrát) érintő uniós és hazai támogatáspolitika
Csomagolási hulladékokkal kapcsolatos nyilvántartási és adatszolgáltatási rendszer felülvizsgálata
Jancsár Gergely, menedzser
Jancsár Gergely a Deloitte Környezetvédelmi tanácsadás üzletágának menedzsere. Széleskörű tapasztalattal rendelkezik fenntarthatósági jelentések hitelesítésében, továbbá előzetes vizsgálati dokumentációk és környezeti hatásvizsgálati dokumentációk, egységes környezethasználati engedélykérelmének, megvalósíthatósági tanulmányok összeállításában. Jelentős iparági ismeretekkel rendelkezik a vas- és acéliparban, olaj- és gáziparban, a cementgyártás területén és a megújuló energiaforrások hasznosításában.
Jancsár Gergely szakterületéhez tartozó főbb témakörök: Fenntarthatósági jelentések hitelesítése
Fenntarthatósággal kapcsolatos tanácsadás
Környezetvédelmi engedélyezési eljárások (IPPC, EV, KHV)
Környezetvédelmi felülvizsgálatok, due diligence-ek
Környezetvédelmi céltartalék vizsgálat
A Deloitte Zrt. 2011-ben az International Tax Review nemzetközi adózási szaklap döntésének értelmében az év adótanácsadó cége Magyarországon, 2012-ben pedig az év transzferár-tanácsadó cége Közép-Európában.
Utolsó frissítés: 2012-12-17 10:53:43.39
Marketing, kommunikáció és üzletfejlesztési menedzser
ktihanyi@deloitteCE.com Kapcsolódó oldalak
A Zöld Béka Díj főoldala
Zöld Béka Díj 2012
Pályázati kiírás, bírálati szempontok